สวัสดีค่ะ เที่ยงวันนี้ ออกมาทานก๋วยเตี๋ยวเนื้อพรเจริญค่ะ ไม่ได้ทานร้่านนี้นานแล้ว ร้านนี้มีการันตีจากหลายที่หลายรายการเลยค่ะ สังเกตุจากป้ายต่างๆ ที่ติดอยู่ จะมึที่นั่งอยู่ 8 โต๊ะ กลางวันนี่จะเต็มตลอดเลยค่ะ

วันนี้แหม่มสั่งเกาเหลาเนื้อทุกอย่าง พร้อมกับข้าวเปล่า และ น้ำเปล่า ชุดนี้ราคา 79 บาท เมื่อเทียบกับปริมาณและความอร่อยถือว่าคุ้มค่ะ

ส่วนรสชาติอร่อยดีค่ะ จริงๆ แล้วแทบไม่ต้องปรุงเลยนะคะ แหม่มชอบเนื้อเปื่อยและลูกชิ้นค่ะ เนื้อต้มมาเปื่อยดีชอบค่ะ ^___^

การเดินทาง เข้าจากต้นซอยรัชดาซอย 3 มาประมาณ 100 เมตร แล้วให้เลี้ยวซ้ายตรงแยกรัชดาฟันสวยประมาณ 20 เมตร จะเห็นตึกสีชมพูก็เจอร้านก๋วยเตี๋ยวเนื้อพรเจริญเลยค่ะ